
Päevakorrapunkt nr 

[bookmark: _Hlk218587456]Eesti seisukoht Eesti vastu algatatud rikkumismenetluse kohta seoses direktiivi (EL) 2024/2994 (millega muudetakse direktiive 2009/65/EÜ, 2013/36/EL ja (EL) 2019/2034 seoses kesksete vastaspoolte suhtes olevatest riskipositsioonidest tuleneva kontsentratsiooniriski ja keskselt kliiritavate tuletistehingute vastaspoole riski käsitlemisega) mitteõigeaegse ülevõtmisega

1. Kiita heaks järgmine välisministri esitatud seisukoht Euroopa Liidu toimimise lepingu artikli 258 alusel Eesti vastu algatatud rikkumismenetluse nr 2026/0341 (ametlik kiri) kohta:

· Eesti nõustub Euroopa Komisjoni etteheitega, et Eesti ei ole tähtaegselt üle võtnud direktiivi (EL) 2024/2994, kuid selgitab, et on direktiivi nüüdseks osaliselt üle võtnud ja komisjoni sellest teavitanud. Direktiivi täielikuks ülevõtmiseks lubab Eesti muuta investeerimisfondide seadust ja teisi seadusi. Eelnõu nende seaduste muutmiseks on esitatud kooskõlastamisele ja kavas on see esitada 2026. aasta septembris Vabariigi Valitsusele heakskiitmiseks.
2. Välisministeeriumil korraldada rikkumismenetluse raames Eesti seisukoha esitamine Euroopa Komisjonile.

3. Riigikantseleil esitada punktis 1 nimetatud seisukoht Riigikogu juhatusele ning teha teatavaks Vabariigi Valitsuse otsus.

